  Алёна Григорьева 3-тӥ южтолэзьысен Эгралан XXII Элькун гурт тол шудонъёс мынозы. Соос 5-тӥ южтолэзёзь кыстӥськозы, ивортэ Физкультурая, спортъя но егитъёсын ужан политикая министерство. Тужгес но устооссэ быръёзы куасэн бызьылонын, хоккеен, шахматэн, шашкиен шудонъёсын, тол троеборьеын. Спортэн вырись семьяос нимысьтыз ӵошатскозы. Нош ёросъёслэн кивалтӥсьёссы дартс шудозы но ыбылӥськозы. Со сяна, элькун кивалтэтлэн но ёрос администрациослэн командаоссы волейболэн шудозы.  Эграе вань ёросъёсысь 900 спортсменъёс лыктозы. Вуоно арын  гурт тол шудонъёс Якшур-Бодьяын ортчозы. Со понна отысь куас базаез выльдытозы, ӵектосэз бордын уж кутскиз ини. Со сяна, али 25-тӥ гужем шудонъёслы дасяськон мынэ. Соос ортчозы Сарапул ёросысь Сигаево черкогуртын. Отын 400 метр кузьдалаем дорожка лэсьтозы. Толалтэ со куасэн бызьылонъя трассалы пӧрмоз. Тегъёс: Спорт Эгра гуртшудонъёс  